Document ID: 32007R0382

KOMISIJOS REGLAMENTAS (EB) Nr. 382/2007
2007 m. balandžio 4 d.
iš dalies keičiantis Reglamentą (EB) Nr. 753/2002, nustatantį tam tikras Tarybos reglamento (EB) Nr. 1493/1999 nuostatų dėl kai kurių vyno sektoriaus produktų aprašymo, pavadinimo, pateikimo ir apsaugos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 53 straipsnį,
kadangi:
(1)
Dėl Bulgarijos ir Rumunijos stojimo į Europos Sąjungą būtini tam tikri Komisijos reglamento (EB) Nr. 753/2002 (2) pakeitimai.
(2)
Reglamento (EB) Nr. 753/2002 28 straipsnyje numatytos vynams su geografine nuoroda skirtos taisyklės ir pateikiamas skirtinguose valstybių narių regionuose vartojamų terminų sąrašas. Šį sąrašą reikėtų suderinti su atitinkamais Bulgarijos ir Rumunijos vartojamais terminais.
(3)
Reglamento (EB) Nr. 753/2002 29 straipsnyje pateikiamas tradicinių specifinių terminų sąrašas ir to reglamento 23 straipsnyje minimas kitų tradicinių terminų sąrašas turi būti suderintas su atitinkamais Bulgarijos ir Rumunijos vartojamais terminais.
(4)
Reglamento (EB) Nr. 753/2002 II priede pateikiamas vynuogių veislių pavadinimų ir jų sinonimų su geografine nuoroda, kuriuos galima vartoti vynų etiketėse, sąrašas. Tą priedą reikėtų suderinti su atitinkamais terminais, kurie Bulgarijos ir Rumunijos buvo vartojami, kai pradėta taikyti šį reglamentą.
(5)
Pavadinimu „Tokaj“ apibūdinamas „rūšinis vynas, pagamintas konkrečiame regione“, kurio kilmės vietovė yra Vengrijos ir Slovakijos pasienio regionas, taip pat jis vartojamas Italijos ir Prancūzijos vynuogių rūšių pavadinimuose: „Tocai italico“, „Tocai friulano“ ir „Tokay pinot gris“. Šių trijų vynuogių rūšių pavadinimų ir geografinės nuorodos bendras taikymas ribojamas laike iki 2007 m. kovo 31 d. ir remiasi 1993 m. lapkričio 23 d. dvišaliu Europos bendrijos ir Vengrijos Respublikos susitarimu, kuris nuo 2004 m. gegužės 1 d. tapo acquis dalimi. Nuo 2007 m. balandžio 1 d. šie trys trijų vynuogių rūšių pavadinimai yra išbraukiami iš Komisijos reglamento (EB) Nr. 753/2002 II priedo ir vynuogių rūšies pavadinimas „Tocai friulano“ dabar pakeičiamas naujuoju vynuogių rūšies pavadinimu „Friulano“.
(6)
Galiausiai Reglamento (EB) Nr. 753/2002 III priede pateikiamas tradicinių terminų, kurie vartojami arba gali būti vartojami vynų etiketėse, sąrašas. Tą priedą reikėtų suderinti, kad būtų atsižvelgta į Kipro naujus tradicinius terminus ir Bulgarijos bei Rumunijos vartojamus tradicinius terminus.
(7)
Todėl reikėtų atitinkamai iš dalies pakeisti Reglamentą (EB) Nr. 753/2002.
(8)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 753/2002 iš dalies keičiamas taip:
1)
28 straipsnio pirma pastraipa iš dalies keičiama taip:
a)
dešimta įtrauka pakeičiama taip:
„-
„τοπικός οίνος“ arba („Regional Wine“), jei tai yra stalo vynai, kurių kilmės šalis yra Kipras“;
b)
pridedamos tokios įtraukos:
„-
„регионално вино“, jei tai yra stalo vynai, kurių kilmės šalis yra Bulgarija,
-
„Vin cu indicație geografică“, jei tai yra stalo vynai, kurių kilmės šalis yra Rumunija“.
2)
29 straipsnis iš dalies keičiamas taip:
a)
1 dalis papildoma šiais punktais:
„q)
Bulgarija:
-
„Гарантирано наименование за произход“ arba „ГНП“,
-
„Гарантирано и контролирано наименование за произход“ arba „ГКНП“,
-
„Благородно сладко вино“ arba „БСВ“;
r)
Rumunija:
-
„Vin cu denumire de origine controlată - D.O.C.“, po kurio nurodyta:
-
„Cules la maturitate deplină - C.M.D.“,
-
„Cules târziu - C.T.“,
-
„Cules la înnobilarea boabelor - C.I.B.“ “.
b)
2 dalis papildoma šiais punktais:
„k)
Bulgarija:
-
„Гарантирано наименование за произход“ arba „ГНП“,
-
„Гарантирано и контролирано наименование за произход“ arba „ГКНП“;
l)
Rumunija:
-
„Vin spumant cu denumire de origine controlată - D.O.C.“ “.
3)
II priedas pakeičiamas šio reglamento I priedu.
4)
III priedas iš dalies keičiamas pagal šio reglamento II priedą.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Jis taikomas nuo 2007 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. balandžio 4 d.

Labels: 3
17
6